Document ID: /fineweb-2-swissfilter-quality_10-filterrobots/filtered/02038.jsonl.gz/3200

A l'armada pudess mancar ils proxims onns la glieud. Da quai avertescha il schef da l'Armada svizra Thomas Süssli. Mintg'onn perdian els in pèr millis glieud giuvna ch'avessan atgnamain da far servetsch. Quai ha Süssli ditg en in'intervista cun la gasetta «Blick».
A la fin dal decenni vegnian uschia a mancar ad els radund in quart da l'effectiv da l'armada. Quest svilup declera il schef da l'armada cun il servetsch civil e cun raschuns medicinalas.